Id-Deċiżjoni tal-Kunsill
tat-22 ta' Jannar 1996
dwar l-approvazzjoni ta' l-emenda għall-Artikolu VII tal-Konvenzjoni dwar is-sajd u l-konservazzjoni tar-riżorsi ħajjin fil-Baħar Baltiku u l-Belts
(96/91/KE)
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 43, flimkien ma' l-ewwel subparagrafu ta' l-Artikolu 228(3) tiegħu,
Wara li kkunsidra l-proposta tal-Kummissjoni [1],
Wara li kkunsidra l-opinjoni tal-Parlament Ewropew [2],
Billi l-Konvenzjoni dwar is-sajd u l-konservazzjoni tar-riżorsi ħajjin fil-Baħar Baltiku u l-Belts, iffirmat f'Gdansk fit-13 ta' Settembru 1973, kien emendat bil-Protokoll għall-Konferenza tar-rappreżentanti ta' l-Istati Partijiet għall-Konvenzjoni, iffirmat fil-Varsavja fil-11 ta' Novembru 1982;
Billi l-Komunità aċċediet għall-Konvenzjoni dwar is-sajd u l-konservazzjoni tar-riżorsi ħajjin fil-Baħar Baltiku u l-Belts fit-18 ta' Marzu 1984 [3];
Bili seħħew negozjati matul l-20 Sessjoni tal-Kummissjoni Internazzjonali tas-Sajd fil-Baħar Baltiku bil-ħsieb li jiġi emendat l-Artikolu VII ta' dik il-Koncenzjoni, biex tiġi stabbilita rabta aktar fil-qrib bejn il-kontribuzzjonijiet finanzjarji tal-Partijiet Kontraenti u d-daqs tar-riżorsi tas-sajd allokati lilhom skond il-Konvenzjoni;
Billi l-emenda proposta għandha tidħol fis-seħħ 90 jum wara li l-Gvern Depożitarju jkun irċieva notifikazzjoni ta' l-aċċettazzjoni ta' dik l-emenda mill-Partijiet kollha Kontraenti;
Billi, fid-dawl tal-possibbiltajiet tas-sajd favur il-Komunità taħt il-Konvenzjoni, huwa fl-interess tal-Komunità li tiġi approvata l-emenda proposta,
IDDEĊIEDA KIF ĠEJ:
Artikolu 1
L-emenda għall-Artikolu VII tal-Konvenzjoni dwar is-sajd u l-konservazzjoni tar-riżorsi ħajjin fil-Baħar Baltiku u l-Belts hija b'dan approvata mill-Komunità.
It-test ta' l-emenda huwa anness ma' din id-Deċiżjoni.
Artikolu 2
Il-President tal-Kunsill huwa b'dan awtorizzat li jinnomina l-persuna li jkollha s-setgħa li tinnotifika l-Gvern Depożitarju bl-approvazzjoni tal-Komunità skond l-Artikolu XVI tal-Konvenzjoni.
Magħmul fi Brussel, fit-22 ta' Janbar 1996.